Diari Oficial de la Generalitat Valenciana


Sumari del DOGV 3982, del 19-04-2001 (2001/3522)

RESOLUCIÓ de 9 d'abril de 2001, de la Universitat Politècnica de València, per la qual es convoca concurs per a la provisió dels llocs de treball del grup C/D i grup D, sector administració general, administratiu i auxiliar administratiu d'aquesta Universitat.
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3982

Data del DOGV
:   19-04-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/3522


Data del document
:   09-04-2001

Organisme emissor
:   Universitat Politècnica de València

Tipus de document
:   Resolució

Anàlisi jurídica

 Descriptors 

:   * universitat
    * concurs administratiu
    * professió administrativa

RESOLUCIÓ de 9 d'abril de 2001, de la Universitat Politècnica de València, per la qual es convoca concurs per a la provisió dels llocs de treball del grup C/D i grup D, sector administració general, administratiu i auxiliar administratiu d'aquesta Universitat. [2001/X3522]
  
Atès que hi ha llocs de treball vacants de naturalesa funcionarial i a fi de permetre la mobilitat del personal funcionari de carrera d'aquesta Universitat Politècnica que així ho desitge, aquest Rectorat, de conformitat amb el que disposa el text refós de la Llei de la Funció Pública Valenciana, i Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa, i en virtut de les facultats que li són conferides per l'article 48.6 del Decret 145/1985, de 20 de setembre, resol:
  
Convocar concurs per a la provisió de llocs de treball amb les condicions, requisits i, si escau, mèrits que s'especifiquen en l'annex I d'aquesta resolució d'acord amb les bases següents:
  
Primera
  
Pot prendre part en aquest concurs, el funcionariat de carrera d'aquesta UPV que complisca les següents condicions:
  
1. Pertànyer al grup C, administratiu, del sector d'administració general, per a la provisió dels llocs que estiguen classificats com a C/D.
  
2. Pertànyer al grup D, auxiliar administratiu, del sector d'administració general, per a la provisió de tots els llocs convocats en aquesta convocatòria.
  
A) Amb caràcter voluntari:
  
El funcionariat de carrera indicat més amunt que es trobe en alguna d'aquestes situacions administratives:
  
1. Servei actiu.
  
2. Excedència voluntària. Si aquesta és per interés particular, sempre que al termini de presentació d'instàncies faça més de dos anys que es troben en aquesta situació.
  
3. Serveis especials.
  
B) Amb caràcter forçós:
  
El personal funcionari de carrera indicat més amunt que es trobe en alguna d'aquestes situacions administratives:
  
1. Servei actiu amb destinació provisional excepte els que ocupen llocs de lliure designació.
  
2. Situació de suspensió, complit el temps de suspensió.
  
3. Excedència forçosa.
  
4. Expectativa de destinació.
  
Segona
  
Les peticions es formularan mitjançant la cita, per ordre de prioritat del número que cada lloc de treball té adjudicat en aquest concurs, de conformitat amb el que disposa l'annex I.
  
En la relació dels llocs vacants que figuren en el citat annex, s'han inclòs els llocs que actualment estan ocupats pel personal funcionari de carrera del grup D que ha aprovat el procés de promoció interna del grup C i que es troba pendent d'adjudicació d'una plaça del grup C, moment en el qual es generaran aquestes vacants.
  
Tercera
  
Les sol·licituds per a prendre part en aquesta convocatòria caldrà dirigir-les al Rectorat de la Universitat Politècnica de València, camí de Vera s/n, 46295 València. La sol·licitud i declaració s'hauran d'imprimir i presentar tal com s'especifica en el següent paràgraf.
  
Els aspirants que desitgen participar en el present concurs, hauran d'omplir les dades de la sol·licitud i declaració que es troben en l'adreça de la següent aplicació: UPVnet\Aplicaciones administrativas\Rios\Bullent. Una de les còpies de la sol·licitud-declaració de mèrits haurà d'entregar-se junt amb la documentació acreditativa d'aquells mèrits que no consten en l'expedient personal del Servei de Recursos Humans, davant del Registre General de la Universitat Politècnica de València, siti a l'edifici del Rectorat; als registres auxiliars de la EPS de Gandia i la EPS d'Alcoi, o en qualsevol de les formes establides en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, redactat conforme a la Llei 4/1999, de 13 de gener.
  
Així mateix, a través de la pàgina principal del Bullent, caldrà trametre la còpia corresponent al Servei de Recursos Humans.
  
Qualsevol modificació de les dades que consten en la sol·licitud i declaració de mèrits que l'aspirant, una vegada presentades davant del registre, vulga modificar, haurà de fer-se de la mateixa forma que anteriorment s'ha detallat. Només es podran efectuar modificacions de les dades dins del termini de presentació de sol·licituds.
  
El termini de presentació de sol·licituds serà de vint dies hàbils i el termini començarà l'endemà de la publicació d'aquesta resolució en el DOGV.
  
Amb aquesta finalitat, la persona interessada podrà revisar el seu expedient personal, que consta en el Servei de Recursos Humans.
  
Quarta
  
La valoració dels mèrits per a l'adjudicació dels llocs, s'efectuarà d'acord amb el barem contingut en l'annex II d'aquesta convocatòria.
  
Els llocs de treball seran adjudicats a aquell personal funcionari que reunisca els requisits establits per a cada lloc de treball en la relació de llocs i que figuren en l'annex I d'aquesta convocatòria.
  
La puntuació mínima requerida per a l'adjudicació dels llocs de treball és la que figura en l'annex I d'aquesta convocatòria.
  
El que disposa el paràgraf anterior no serà d'aplicació per a l'adjudicació de la primera destinació als funcionaris de nou ingrés.
  
Per als llocs P958 i P873 auxiliares administratius amb destinació en programes internacionals, es realitzarà una entrevista personal que es farà totalment en idioma anglès, així com un dictat en aquest mateix idioma, amb l'assessorament del Departament d'Idiomes, per tal de constatar que els candidats presentats compleixen el requisit del coneixement d'idioma exigit en aquests llocs; en cas contrari, seran exclosos sense ser objecte de valoració de la fase de concurs.
  
Cinquena
  
L'ordre de prioritat per a l'adjudicació dels llocs al personal funcionari serà d'acord amb la puntuació obtinguda segons el barem especificat en l'annex II, sense perjudici del dret preferent del personal en situació d'excedència forçosa i per cura de fills o filles, per aquest ordre, en llocs de treball de nivell igual al seu grau personal reconegut, tal com estableix l'article 45-1 del text refós de la Llei de la Funció Pública, de 24 d'octubre de 1995.
  
Els casos d'empat en la puntuació final del personal que no siga de nou ingrés, seran resolts pel Tribunal, en primer lloc, considerant qui ha obtingut una puntuació més alta en l'apartat d'experiència professional i, si persisteix l'empat, a favor de qui acredite més antiguitat; en el cas que continue havent-hi empat, el lloc de treball s'ha d'adjudicar al de més edat i, si continua l'empat, s'ha de fer un sorteig públic.
  
El dret preferent ha de ser expressament invocat en la sol·licitud.
  
Les destinacions adjudicades són irrenunciables, excepte que entre la convocatòria i la resolució d'aquesta hagen transcorregut més de quatre mesos.
  
Sisena. Comissió de valoració
  
1) La comissió de qualificació estarà formada pels següents membres:
  
President/a: un vicerector / una vicerectora o el secretari / la secretària general de la Universitat Politècnica de València.
  
Vocals:
  
Tres funcionaris de carrera, designats pel Rectorat, que han de pertànyer com a mínim al grup de titulació en què estiguen classificades les vacants oferides.
  
Tres representants, designats un per cadascuna de les centrals sindicals més representatives en l'àmbit de la Universitat Politècnica de València, que han de tenir la condició de funcionaris de carrera i han de pertànyer, com a mínim, al grup de titulació en què estiguen classificades les vacants oferides.
  
Secretari/ària: un funcionari / una funcionària de carrera designat/da pel Rectorat, que actuarà amb veu però sense vot.
  
Així mateix, es designarà una comissió de valoració suplent amb la mateixa composició.
  
2) Els membres de la comissió de valoració estan subjectes als motius i a les causes generals d'abstenció i recusació dels articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
3) Contra els actes de la comissió de valoració, les persones interessades poden interposar el recurs d'alçada previst en l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, redactat d'acord amb la Llei 4/1999, de 13 de gener, en el termini d'un mes comptador des de l'endemà de la recepció de la notificació o de tres mesos si no hi ha acte exprés. El recurs es podrà interposar davant de l'òrgan que va dictar l'acte que s'impugna o davant del rector com a òrgan competent per a resoldre'l.
  
Setena. Desenvolupament del procediment
  
1) Finalitzat el termini de presentació de sol·licituds, el rector dictarà una resolució que es publicarà en el tauler d'anuncis de Recursos Humans, secció del PAS, situat a l'edifici del Rectorat, i en la següent adreça d'Internet: http://www.upv.rrhh.es (Gestió de Personal d'Administració i Serveis, personal funcionari, concursos i oposicions, concurs de trasllat i mèrits), que contindrà la relació provisional de persones admeses i excloses a la realització del concurs, així com els nomenaments dels membres que componen la comissió de valoració.
  
2) Els aspirants podran, en cas d'error o d'exclusió, esmenar els defectes en què hagen incorregut en la seua sol·licitud, o realitzar les reclamacions que consideren convenients en el termini de 10 dies hàbils comptadors a partir de l'endemà de la publicació de la relació referida en el paràgraf anterior.
  
3) Transcorregut el termini de 10 dies hàbils, esmenats els defectes si escau, i vistes les reclamacions que corresponguen, es dictarà una resolució que contindrà la relació definitiva de persones admeses i excloses, que es publicarà mitjançant els sistemes previstos en l'apartat 7.1.
  
4) Una vegada publicada la relació definitiva de persones admeses i excloses, la comissió de valoració procedirà a avaluar els mèrits al·legats pel personal concursant.
  
5) La comissió de valoració farà públic en el tauler d'anuncis del Servei de Recursos Humans, secció del PAS, situat a l'edifici del Rectorat, i en la següent adreça d'Internet: http://www.upv.es/rrhh (Gestió de Personal d'Administració i Serveis; personal funcionari; concursos i oposicions, concurs de trasllat i mèrits), el resultat de la valoració dels mèrits al·legats i l'adjudicació provisional de les vacants oferides. Aquesta informació es mostrarà en una relació que comprenga la totalitat del personal concursant, ordenada de major a menor puntuació total, amb indicació per a cada un d'ells de l'obtinguda en cada un dels apartats del barem i amb expressió, si s'escau, del lloc adjudicat. Les persones interessades disposaran d'un termini improrrogable de deu dies hàbils per a la presentació de reclamacions a través del Registre General d'aquesta Universitat Politècnica de València; dels registres auxiliars de l'EPS d'Alcoi i l'EPS de Gandia o en qualsevol de les formes establides en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, redactat d'acord amb la Llei 4 /1999, de 13 de gener.
  
6) Transcorregut aquest termini, la comissió resoldrà les reclamacions que s'hagen presentat, formularà la relació definitiva d'adjudicació de llocs i l'enviarà al Rectorat per a la seua publicació mitjançant una resolució motivada.
  
7) En la resolució d'adjudicació del concurs s'indicarà la data en què s'haurà d'efectuar el cessament en els actuals llocs de treball i la presa de possessió de les destinacions adjudicades. Excepte casos de força major degudament justificats, el termini de presa de possessió començarà a comptar-se a partir de l'endemà del cessament.
  
No obstant el que s'ha previst en l'apartat anterior, els responsables de les distintes unitats podran sol·licitar a la Gerència l'ajornament del cessament per necessitats del servei fins a un màxim de vint dies hàbils.
  
En els supòsits de nou ingrés o de reingrés des de la situació d'excedència voluntària, es disposarà d'un mes de termini per a prendre possessió de la destinació. Si es fa ús d'aquest termini, durant aquest període no es tindrà dret a cap retribució.
  
En cap cas el canvi de lloc de treball amb motiu de la participació en un concurs o en una convocatòria de lliure designació no podrà comportar la percepció d'indemnització de cap tipus.
  
Vuitena
  
Contra aquest acte, que exhaureix la via administrativa, es pot interposar recurs contenciós administratiu davant dels òrgans de la Jurisdicció Contenciosa i Administrativa de la Comunitat Valenciana, en el termini de dos mesos comptador a partir de l'endemà de la publicació en el DOGV, d'acord amb el que s'estableix en l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció donada per la Llei 4/1999, de 13 de gener; article 22 de la Llei Orgànica 11/1983, de 25 d'agost, de Reforma Universitària; i article 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Prèviament, es podrà interposar en el termini d'un mes comptador a partir de l'endemà de la publicació d'aquesta resolució, un recurs potestatiu de reposició davant d'aquest Rectorat, d'acord amb el que es disposa en l'article 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administració Comú, redactat d'acord amb la Llei 4/1999, de 13 de gener. Tot això sense perjudici que s'utilitze qualsevol altra via que es considere oportuna.
  
València, 9 d'abril de 2001.- El rector: Justo Nieto Nieto.
  
Puntuació mínima per a l'obtenció d'aquests llocs: 4 punts
  
Funcions de cap de grup:
  
PF21. Servei de Gestió Econòmica. Oficina Pressupostària
  
· Control d'altes de proveïdors i deutors.
  
· Assessorament a les persones responsables de les oficines gestores en temes d'altes de proveïdors i deutors i en temes de tramitació de les despeses.
  
· Contractació i control de les despeses pressupostàries degudes a contractacions centralitzades.
  
· Gestió de la despesa pressupostària de les oficines comptables centralitzades.
  
· Utilització de les eines dels paquets ofimàtics que la Universitat instal·la a cada moment.
  
· I totes aquelles funcions inherents al lloc de treball i a la categoria professional.
  
PF1177. Servei de Gestió Econòmica
  
· Suport en la gestió econòmica assignada a altres unitats administratives i en especial als departaments.
  
Quan no estiguen realitzant substitucions o suport a les funcions dels llocs mencionats més amunt, hauran de realitzar amb caràcter general les següents funcions:
  
· Control d'altes de proveïdors i deutors.
  
· Assessorament a les persones responsables de les oficines gestores en temes d'altes de proveïdors i deutors i en temes de tramitació de les despeses.
  
· Contractació i control de les despeses pressupostàries degudes a contractacions centralitzades.
  
· Gestió de la despesa pressupostària de les oficines comptables centralitzades.
  
· Utilització de les eines dels paquets ofimàtics que la Universitat instal·la a cada moment.
  
· I totes aquelles funcions inherents al lloc de treball i a la categoria professional.
  
PF1178. Servei de Gestió Econòmica
  
· Suport en la gestió econòmica assignada a altres unitats administratives i en especial als departaments.
  
Quan no estiguen realitzant substitucions o suport a les funcions dels llocs mencionats més amunt, hauran de realitzar amb caràcter general les següents funcions:
  
· Control d'altes de proveïdors i deutors
  
· Assessorament a les persones responsables de les oficines gestores en temes d'altes de proveïdors i deutors i en temes de tramitació de les despeses.
  
· Contractació i control de les despeses pressupostàries degudes a contractacions centralitzades.
  
· Gestió de la despesa pressupostària de les oficines comptables centralitzades.
  
· Utilització de les eines dels paquets ofimàtics que la Universitat instal·la a cada moment.
  
· I totes aquelles funcions inherents al lloc de treball i a la categoria professional.
  
PF1224. Servei d'Alumnat. Alumnes de 1r i 2n cicle
  
· Maneig de PC a nivell d'usuari; s'han d'utilitzar paquets informàtics de tractament de textos, fulls de càlcul, bases de dades, etc.
  
· Gestió dels acords adoptats per la comissió assessora de convalidacions, estudis espanyols i estudis estrangers.
  
· Gestió dels recursos d'alçada i de reposició presentats sobre estudis de 1r i 2n cicle.
  
· Utilització de les aplicacions informàtiques específiques existents en el Servei.
  
· Gestió del procés d'admissió d'alumnes per a la continuació d'estudis de 1r i 2n cicle.
  
· Assessorament i informació als diversos centres docents.
  
· Informació i atenció al públic.
  
· Utilització de les eines dels paquets ofimàtics que la Universitat instal·la a cada moment.
  
· I totes aquelles funcions inherents al lloc de treball i a la categoria professional.
  
PF1225. Servei d'Alumnat. Doctorat
  
· Gestió de l'aplicació informàtica de 3r cicle Palància.
  
· Informació i assessorament a l'alumnat que requerisca informació a distància, bé per correu ordinari i electrònic, bé telefònicament. Control estadístic d'aquestes.
  
· Gestió de sol·licituds d'accés a 3r cicle d'alumnes amb titulació estrangera no homologada.
  
· Gestió i coordinació de matrícules de 3r cicle per a programes internacionals.
  
· Recepció, classificació i control estadístic dels informes relatius al Premi Extraordinari de Tesi Doctoral.
  
· Atenció i assessorament a l'alumnat i als departaments sobre temes relacionats amb el 3r cicle.
  
· Control i gestió de les tesis dipositades. Comprovació i remissió de les fitxes per a la base de dades TESEO de tesis doctorals.
  
· Comprovació, seguiment i mecanització, si escau, dels programes de doctorat oferits pels departaments.
  
· Confecció de la guia de 3r cicle per a la seua publicació.
  
· Utilització de les eines dels paquets ofimàtics que la Universitat instal·la a cada moment.
  
· I totes aquelles funcions inherents al lloc de treball i a la categoria professional.
  
PF1226. Servei d'Alumnat. Beques
  
· Informació a centres, departaments, oficina d'informació i delegació d'alumnes de totes les convocatòries de beques dirigides a alumnes de la UPV de 1r i 2n cicle.
  
· Verificació de les sol·licituds presentades i valoració dels documents econòmics patrimonials.
  
· Elaboració de propostes de concessió i denegació d'ajudes.
  
· Tramitació d'al·legacions de recursos d'alçada i recursos de reposició.
  
· Coneixement i gestió de les aplicacions informàtiques específiques del Negociat.
  
· Atenció personalitzada a l'alumnat en matèria de beques i ajudes a l'estudi.
  
· Utilització de les eines dels paquets ofimàtics que la Universitat instal·la a cada moment.
  
· I totes aquelles funcions inherents al lloc de treball i a la categoria professional.
  
PF1227. Servei d'Alumnat. Títols
  
· Gestió del procés informàtic per a l'expedició de títols universitaris.
  
· Maneig de la impressora per a dur a terme la impressió de títols.
  
· Maneig de PC a nivell d'usuari; s'ha de conéixer, a més, el paquet informàtic propi del Negociat, així com de PageMarker.
  
· Gestió dels centres universitaris, per a l'entrega dels títols expedits a les persones interessades.
  
· Gestió amb universitats, delegacions del Ministeri d'Educació, Cultura i Esport per a l'entrega de títols.
  
· Tramitar davant del Ministeri d'Educació, Cultura i Esport l'assignació de codis i verificacions d'ells.
  
· Entrega personalitzada de títols de Doctorat.
  
· Utilització de les eines dels paquets ofimàtics que la Universitat instal·la a cada moment.
  
· I totes aquelles funcions inherents al lloc de treball i a la categoria professional.
  
PF1228. Servei de Recursos Humans. PAServei
  
· Gestionar els processos administratius dels concursos, des de la convocatòria fins a la presa de possessió.
  
· Col·laborar en la gestió de les convocatòries de selecció del personal d'administració i serveis.
  
· Col·laborar en la gestió de la plantilla del personal d'administració i serveis.
  
· Coneixement i gestió de les aplicacions informàtiques específiques del Servei de Recursos Humans.
  
· Utilització de les eines dels paquets ofimàtics que la Universitat instal·la a cada moment.
  
· Utilització de les eines de què la Universitat disposa per a les publicacions en format web.
  
· I totes aquelles funcions inherents al lloc de treball i a la categoria professional.
  
PF1229. Servei de Recursos Humans. PDI
  
· Gestionar els processos administratius dels concursos, des de la convocatòria fins a la presa de possessió.
  
· Col·laborar en la gestió de les convocatòries de selecció de professorat interí i contractat.
  
· Col·laborar en la gestió de la plantilla del personal docent i investigador.
  
· Coneixement i gestió de les aplicacions informàtiques específiques del Servei de Recursos Humans.
  
· Utilització de les eines dels paquets ofimàtics que la Universitat instal·la a cada moment.
  
· Utilització de les eines de què la Universitat disposa per a les publicacions en format web.
  
· I totes aquelles funcions inherents al lloc de treball i a la categoria professional.
  
PF1230. Servei de Recursos Humans. Seguretat Social
  
· Col·laborar en l'elaboració de la documentació d'assegurances socials mensuals.
  
· Realitzar la càrrega de dades de les incidències de Seguretat Social en la base de dades de gestió integrada del Servei de Recursos Humans.
  
· Col·laborar en la tramitació de les altes, baixes i incidències (pluriocupació, certificacions, etc.) al personal acollit al Règim de Seguretat Social i Drets Passius (MUFACE).
  
· Utilitzar el sistema de xarxa de la Seguretat Social, per a la tramitació de l'afiliació, la cotització i la malaltia.
  
· Col·laborar en els càlculs dels costos socials.
  
· Utilització de les eines dels paquets ofimàtics que la Universitat instal·la a cada moment.
  
· I totes aquelles funcions inherents al lloc de treball i a la categoria professional.
  
Puntuació mínima per a l'obtenció d'aquests llocs: 4 punts
  
Funcions de responsable administratiu de departament:
  
· Supervisió i coordinació del personal sota la seua responsabilitat.
  
· Gestió administrativa i econòmica dels assumptes del departament.
  
· Mecanografia, arxiu, correspondència, càlcul senzill i introducció de dades en l'ordinador.
  
· Maneig de PC a nivell d'usuari.
  
· Utilització de les eines dels paquets ofimàtics que la Universitat instal·la a cada moment.
  
· I totes aquelles funcions inherents a la categoria professional i lloc de treball
  
Puntuació mínima per a l'obtenció d'aquest lloc: 4 punts
  
Funcions de secretari/secretària d'escola o facultat:
  
· Gestió administrativa dels assumptes encomanats per l'equip directiu.
  
· Mecanografia i arxiu de correspondència i documentació.
  
· Treballs de càlcul senzill.
  
· Atenció a visites.
  
· Maneig de PC a nivell d'usuari.
  
· Utilització de les eines dels paquets ofimàtics que la Universitat instal·la a cada moment
  
· I totes aquelles funcions inherents al lloc de treball i a la categoria professional.
  
Nota molt important:
  
Per a aquests dos llocs P958 i P873, auxiliars administratius amb destinació en programes internacionals, es realitzarà una entrevista personal que es farà totalment en l'idioma anglès, així com un dictat en aquest mateix idioma, amb assessorament del Departament d'Idiomes, per tal de constatar que les persones candidates compleixen el requisit del coneixement d'idioma exigit en aquests llocs; en cas contrari, s'exclouran sense ser objecte de valoració de la fase de concurs.
  
Funcions d'auxiliar administratiu:
  
· Gestió administrativa dels assumptes encomanats per l'equip directiu.
  
· Mecanografia i arxiu de correspondència i documentació.
  
· Treballs de càlcul senzill.
  
· Maneig de PC a nivell d'usuari.
  
· Utilització de les eines dels paquets ofimàtics que la Universitat instal·la a cada moment.
  
· I totes aquelles funcions inherents al lloc de treball i a la categoria professional.
  
Puntuació mínima per a l'obtenció d'aquests llocs: 3 punts
  
ANNEX II
  
Barem
  
1. Antiguitat: es valorarà amb 0,25 punts cada any complet de serveis en un lloc de treball en qualsevol administració pública, ja siga amb destinació provisional o definitiva, fins a un màxim de 2,00 punts.
  
A aquest efecte, es computaran els serveis prestats amb caràcter previ a l'ingrés al cos o l'escala expressament reconeguda. No es computaran serveis que hagen sigut prestats simultàniament amb altres serveis igualment al·legats.
  
2. Grau personal: s'adjudicarà un màxim de 2,00 punts per la possessió d'un determinat grau personal consolidat dins de la carrera administrativa, de la manera següent:
  
a) Per posseir un grau personal superior al nivell del lloc sol·licitat: 2,00 punts.
  
b) Per posseir un grau personal igual al nivell del lloc sol·licitat: 1,00 punt.
  
c) Per posseir un grau personal inferior al nivell del lloc sol·licitat: 0,50 punts.
  
3. Experiència professional: es valorarà com a màxim fins a 7,00 punts, segons l'escala següent:
  
a) Pel nivell de complement de destinació del lloc de treball exercit en el període comprés en els últims tres anys, amb una antiguitat mínima de sis mesos continuats en aquest lloc, s'adjudicarà fins a un màxim de 3,00 punts, distribuïts de la forma següent:
  
- Per l'exercici d'un lloc de treball de nivell superior al del lloc de treball pel qual es concursa: 3,00 punts.
  
- Per l'exercici d'un lloc de treball del mateix nivell al del lloc de treball pel qual es concursa: 2,00 punts.
  
- Per l'exercici d'un lloc de treball com a màxim inferior a dos nivells al del lloc de treball pel qual es concursa: 1,00 punt.
  
A aquest efecte:
  
- El personal que es trobe exercint un lloc amb antiguitat de menys de sis mesos continuats, la valoració d'aquest apartat es farà considerant el nivell del lloc o dels llocs anteriors que complisquen aquests requisits o, si no n'hi ha, el nivell mínim del grup d'adscripció com a funcionari.
  
- Aquell personal que es trobe en una situació d'excedència s'entendrà que presta serveis en un lloc corresponent al grau reconegut en el seu moment sempre que no hagen transcorregut més de cinc anys des que es trobe en aquesta situació. En el supòsit que hagen transcorregut més de cinc anys o no tinga grau consolidat, es considerarà el nivell mínim assignat al grup del seu cos o escala.
  
- Pel que fa al personal procedent de les situacions d'excedència per cura de fills i de serveis especials, es valorarà el nivell de l'últim lloc que exercien en actiu en què tinguen un mínim de serveis de sis mesos continuats i, si no n'hi ha, el nivell mínim corresponent al grup en què es classifique el seu cos o escala.
  
- Quan es tracte de personal que ocupe una destinació provisional, la valoració es referirà al lloc que s'ocupe amb caràcter definitiu, sempre que tinga un mínim de sis mesos continuats; en cas contrari, es considerarà el nivell del lloc o llocs anteriors que complisquen aquests requisits, o , si no n'hi ha, el nivell mínim del grup d'adscripció com a funcionari.
  
b) Per l'exercici de llocs de treball pertanyents a la mateixa àrea a què correspon el lloc convocat, a més a més dels que corresponga computar per l'aplicació de l'apartat anterior, s'adjudicaran fins a un màxim de 4,00 punts, a raó d'1,00 punt per any; els mesos es prorratejaran i no es tindran en compte els períodes inferiors al mes. Si els llocs de treball pertanyen a àrees afins a les que correspon el lloc convocat, la puntuació per any serà de 0,50 a 0,75 punts; els mesos es prorratejaran i no es tindran en compte els períodes inferiors al mes. Per a la resta de llocs de treball que no tinguen relació amb l'àrea a què correspon el lloc convocat, es valorarà a raó de 0,25 punts per any.
  
En tot cas, per a la valoració de l'apartat b) seran presos únicament com a màxim els quatre anys compresos dins dels deu anys immediatament anteriors a aquesta convocatòria, ja siga ocupant el lloc de treball amb destinació definitiva o provisional. A aquest efecte es consideraran els quatre anys en què l'experiència professional siga més favorable.
  
Els expedients ferms de remoció de llocs de treball i els expedients disciplinaris ferms en què la persona interessada haja sigut part i que guarden relació amb les funcions exercides en el seu lloc de treball, seran tinguts en consideració a l'efecte de valorar l'experiència professional, ja que aquesta valoració es reduirà en dos terços respecte a la puntuació prevista per a aquest concepte.
  
4. Titulacions acadèmiques: les titulacions acadèmiques oficials de nivell superior a l'exigida per a l'exercici del lloc de treball sol·licitat es valoraran amb 0,50 punts.
  
Quan es tracte de llocs de treball classificats indistintament per a dos grups, s'aplicarà el criteri anterior respecte del grup superior en què estiguera classificat aquest lloc.
  
5. Cursos de formació i perfeccionament: : es valoraran fins a un màxim de 5 punts els cursos de formació i perfeccionament que estiguen relacionats directament amb les funcions de cada lloc de treball objecte d'aquesta convocatòria.
  
Únicament seran considerats els cursos genèrics fins a un màxim d'1,50 punts, en cas que pel concepte de cursos específics no se sobrepasse el màxim establit anteriorment.
  
La valoració dels cursos específics s'efectuarà d'acord amb el barem següent, sense que es consideren els cursos fins a 9 hores i, en cas que hi haja dos cursos amb el mateix contingut, només serà considerat el de més durada:
  
Nombre d'hores Puntuació total
  
De 10 a 14 0,10
  
De 15 a 19 0,25
  
De 20 a 29 0,40
  
De 30 a 49 0,50
  
De 50 a 74 0,60
  
75 o més hores 0,75
  
La valoració dels cursos específics s'efectuarà d'acord amb el barem següent, sense que es consideren els cursos fins a 9 hores i, en cas que hi haja dos cursos amb el mateix contingut, només serà considerat el de més durada:
  
Nombre d'hores Puntuació total
  
De 10 a 14 0,05
  
De 15 a 19 0,125
  
De 20 a 29 0,20
  
De 30 a 49 0.25
  
De 50 a 74 0,30
  
75 o més hores 0,375
  
Només es valoraran aquests cursos si van ser convocats o organitzats per universitats o si estan homologats per un organisme públic competent en el marc de programes de formació contínua, de formació ocupacional o de formació d'empleats públics; l'aspirant ha d'acreditar aquesta circumstància mitjançant diploma o certificat d'assistència o, si s'escau, d'aprofitament.
  
Es consideraran a aquest efecte els cursos de formació contínua impartits per les organitzacions sindicals i que es troben inclosos dins dels respectius acords amb l'administració.
  
6. Coneixement de valencià: es valorarà fins a un màxim d'1,50 punts, sempre que s'acredite estar en possessió del pertinent certificat o homologació expedit per la Junta Qualificadora de Coneixements de Valencià o pel Servei de Normalització Lingüística de la Universitat Politècnica de València, d'acord amb l'escala següent, en cas que es tinguen dos nivells, només es valorarà el del nivell més alt:
  
Per a llocs dels grups A o B
  
Elemental 1,00 punt
  
Mitjà 1,25 punts
  
Superior 1,50 punts
  
Per a llocs dels grups C o D
  
Oral 0,50 punts
  
Elemental 1,00 punt
  
Mitjà 1,25 punts
  
Superior 1,50 punts
  
En aquells llocs en què figure com a requisit específic per a la provisió un determinat nivell de coneixement de valencià, únicament seran considerats els superiors a aquest.
  
7. Coneixement d'idiomes de la Unió Europea: es valorarà el coneixement de llengües oficials de la Unió Europea distintes del castellà; aquest coneixement s'haurà d'acreditar documentalment mitjançant certificats expedits per l'Escola Oficial d'Idiomes, segons els nivells especificats, amb un màxim d'1,00 punt.
  
Per a la valoració d'aquests idiomes en cap cas no es consideraran els cursos superats d'idiomes inclosos en els plans d'estudis de Batxiller Elemental, Graduat Escolar, Formació Professional, Batxiller Superior i d'estudis universitaris de qualsevol nivell.
  
a) Haver superat el 3r curs d'idioma comunitari de l'Escola Oficial d'Idiomes: 0,30 punts.
  
b) Haver superat el 5é curs d'idioma comunitari de l'Escola Oficial d'Idiomes: 0,60 punts.